Diari Oficial de la Generalitat Valenciana


Sumari del DOGV 5096, del 20-09-2005 (2005/10321)

Bases i convocatòria per a la provisió de dues places de tècnic d'administració general.
----------------------------------------------------------------------------------------

### Dades del document

Número de DOGV
:   5096

Data del DOGV
:   20-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10083


Data del document
:   16-08-2005

Organisme emissor
:   Ajuntament de Gandia

Tipus de document
:   Convocatòria

Descriptors 

:   * Gandia
    * professió administrativa
    * concurs administratiu
    * administració local

Bases i convocatòria per a la provisió de dues places de tècnic d'administració general. [2005/F10130]
  
De conformitat amb l'acord de la Junta de Govern Local de l'Ajuntament de Gandia, en sessió celebrada el dia 11 de juliol de 2005, sobre l'aprovació de bases per a la provisió de dues places de tècnic d'administració general, per Resolució de l'Alcaldia-Presidència de 14 de juliol de 2005, s'ha resolt procedir a la convocatòria del procés selectiu per a la provisió de dues places de tècnic d'administració general. Així mateix, es resol publicar la convocatòria i les referides bases en el Butlletí Oficial de la Província de València i en el Diari Oficial de la Generalitat Valenciana, i extracte de la convocatòria en el Boletín Oficial del Estado.
  
El termini de presentació de sol·licituds és de 20 dies naturals comptats a partir de l'endemà de la publicació de l'extracte de la present convocatòria en el Boletín Oficial del Estado.
  
Bases per a la provisió en propietat de dues places de tècnic d'administració general vacants en la plantilla de funcionaris de carrera de l'Ajuntament de Gandia
  
Primera. Objecte de la convocatòria
  
L'objecte de la present convocatòria és la provisió, en propietat, de dues places de tècnic d'administració general, vacants en la plantilla de funcionaris de carrera de l'Ajuntament de Gandia. El sistema selectiu serà l'oposició lliure.
  
Les places esmentades estan enquadrades en l'escala d'administració general, subescala tècnica, grup A, dotat amb el sou corresponent als funcionaris d'aquest grup: pagues extraordinàries, triennis i la resta d'emoluments que corresponen a la dita subescala, d'acord amb la legislació vigent.
  
L'horari que haurà de realitzar l'aspirant seleccionat serà el legalment establit per aquest ajuntament i haurà d'ajustar-se a les necessitats del servei.
  
Segona. Normativa aplicable
  
El procés selectiu s'ajustarà al que disposen les presents bases i, en allò no previst en elles, a la Llei 30/1984, de 2 d'agost; la Llei 7/1985, de 2 d'abril; el Reial Decret Legislatiu 781/1986, de 18 d'abril; el Decret Legislatiu, de 24 d'octubre de 1995, del Consell de la Generalitat Valenciana, i la seua modificació aprovada per la Llei 8/1995, de 29 de desembre, de la Generalitat Valenciana; el Decret 33/1999, de 9 de març, del Consell de la Generalitat Valenciana; el Reial Decret 896/1991, de 7 de juny; el Reial Decret 364/1995, de 10 de març, i la resta de les disposicions legals i reglamentàries aplicables.
  
Tercera. Requisits dels aspirants
  
Qui desitge prendre part en aquestes proves selectives haurà de reunir els requisits següents:
  
- Tindre la nacionalitat espanyola o, en el cas d'estrangers, aquells que determina la Llei 17/1993, de 23 de desembre, i els incorporats després de la modificació efectuada per la Llei 55/1999, de 29 de desembre, de Mesures Fiscals, Administratives i d'Ordre Social (cònjuges dels espanyols i dels nacionals d'altres estats membres de la Unió Europea, sempre que no estiguen separats de dret, així com els seus descendents i els del seu cònjuge, sempre que no estiguen separats de dret, menors de 21 anys o majors de l'esmentada edat que visquen a expenses seues). Igualment, s'estendrà a les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya, en els quals s'aplique la lliure circulació de treballadors.
  
En el cas que l'aspirant siga estranger, nacional d'algun dels estats no membres de la Unió Europea, es tindrà en compte la consideració següent:
  
D'acord amb el que disposen els articles 177 i concordants del Reial Decret Legislatiu 781/1986, de 18 d'abril, amb relació amb la Llei 7/1985, de 2 d'abril; la Llei Orgànica 7/1985, d'1 de juny; el Reial Decret 1099/1986, de 29 de maig; el Reial Decret 1119/1986, de 19 de maig, i el Reial Decret 155/1996, de 2 de febrer, en el supòsit que un aspirant siga estranger, nacional d'algun dels estats que no són membres de la Unió Europea, on s'ha fet efectiva la lliure circulació de treballadors, el nomenament que se celebre estarà condicionat, en la seua formalització i continuïtat, a l'obtenció i a la renovació del permís de treball i a la resta d'autoritzacions.
  
- Tindre complits 18 anys d'edat.
  
- Estar en possessió d'algun dels títols a què es refereix l'article 169.2.a) del RDL 781/1986, de 18 d'abril. S'acreditarà per mitjà del títol expedit per l'autoritat acadèmica competent, la qual certificarà, a més, sobre les equivalències.
  
- No patir cap malaltia ni estar afectat per cap limitació física o psíquica incompatible amb l'exercici de les funcions o que les impossibilite.
  
- No haver estat separat, per mitjà d'expedient disciplinari, del servei de cap administració pública, ni trobar-se inhabilitat per a l'exercici de les funcions públiques.
  
Quarta. Sol·licituds
  
Qui desitge participar en les proves selectives haurà de sol·licitar-ho per mitjà d'instància, que es dirigirà a la Presidència de la corporació i que es presentarà en el Registre General, durant el termini de 20 dies naturals, comptats a partir del següent a la publicació de l'extracte de la convocatòria en el Boletín Oficial del Estado. Les instàncies podran presentar-se, igualment, en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. El model d'instància per a prendre part en les proves selectives el facilitarà gratuïtament l'ajuntament (Oficina d'Informació i en la web www.gandia.org).
  
Els aspirants hauran de satisfer els drets d'examen (50 euros) abans de presentar la instància i hauran d'adjuntar-hi un resguard acreditatiu de l'ingrés en el compte 0030/3318/71/0304515947 del Banc Espanyol de Crèdit, OP de Gandia, a nom de l'Ajuntament de Gandia. Si el pagament es va efectuar per mitjà de gir postal o telegràfic, es consignarà en la instància el número de gir.
  
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar a les instàncies que reuneixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies, i que es comprometen a prestar el jurament o la promesa preceptius. Aquestes condicions s'hauran de mantindre en tot el procés selectiu, durant el qual, en qualsevol moment, els aspirants podran ser requerits per a efectuar les comprovacions oportunes.
  
Cinquena. Admissió d'aspirants
  
Expirat el termini d'admissió d'instàncies, per resolució de l'Alcaldia s'aprovaran les llistes provisionals d'aspirants admesos i exclosos. La relació provisional d'aspirants admesos i exclosos únicament es publicarà al tauler d'anuncis de la casa consistorial. En el Butlletí Oficial de la Província de València es trobarà la relació provisional d'aspirants exclosos i la ressenya de l'anunci de la relació provisional d'aspirants admesos inserida al tauler d'anuncis de la casa consistorial.
  
Les reclamacions contra la resolució per la qual s'aproven les relacions provisionals d'aspirants admesos i exclosos es podran presentar en el termini de 10 dies hàbils. Si n'hi haguera, s'acceptaran o es rebutjaran en la resolució que aprove les llistes definitives. Aquestes es faran públiques, en extracte, de la mateixa manera.
  
En el supòsit que no s'hi presentara cap reclamació, les llistes provisionals esdevindran automàticament definitives. Aquest fet constarà en la resolució de l'Alcaldia.
  
Les errades de fet podran esmenar-se en qualsevol moment, d'ofici o a petició de l'interessat.
  
En tot cas, amb l'objectiu d'evitar errades i, en el supòsit que se'n produïren, possibilitar l'esmena en temps i forma, els aspirants comprovaran, fefaentment, no solament que no figuren en la relació d'exclosos, sinó que, a més, consten en la d'admesos.
  
Si, en qualsevol moment del procés selectiu, arribara a coneixement del tribunal que algun dels aspirants no té la totalitat dels requisits exigits en aquestes bases, amb audiència prèvia a l'interessat, se'n proposarà l'exclusió a l'alcalde-president de l'ajuntament i s'indicaran les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.
  
Sisena. Tribunal Qualificador
  
El Tribunal Qualificador que jutjarà el procés selectiu estarà compost de la manera següent:
  
President: el de la corporació, o membre d'aquesta en qui delegue.
  
Secretari: el de la corporació o funcionari en qui delegue.
  
Vocals:
  
- Un representant de la Generalitat Valenciana.
  
- Tres tècnics o experts designats pel president de la corporació.
  
- Tres representants del personal funcionari de la corporació, proposats per la Junta de Personal de l'Ajuntament de Gandia.
  
Un membre corporatiu representant de cada grup polític, que actuarà amb veu i sense vot, podrà assistir a les sessions del tribunal, encara que sense formar-ne part.
  
La designació dels membres del tribunal inclourà la dels suplents respectius i es farà pública tant en el Butlletí Oficial de la Província com al tauler d'anuncis de la corporació.
  
La composició del tribunal serà predominantment tècnica i els vocals hauran de posseir un nivell de titulació o especialització igual o superior a l'exigit per a l'accés a la plaça convocada.
  
L'ajuntament sol·licitarà dels òrgans corresponents la designació dels representants respectius. Aquesta s'haurà d'efectuar en el termini dels 20 dies següents al de la recepció de la sol·licitud.
  
El tribunal podrà disposar, per a alguna o algunes proves, d'assessors, els quals es limitaran a l'exercici de la seua especialitat tècnica, sobre la base de la qual col·laboraran amb el tribunal. Quan concórrega en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervindre i notificaran aquest fet a l'Alcaldia-Presidència. Així mateix, els aspirants podran recusar-los en la forma prevista en l'article 29 de l'esmentada llei.
  
El tribunal no podrà constituir-se ni actuar sense l'assistència de més de la meitat dels integrants, titulars o suplents, que el formen. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen l'ordre adient en elles en tot allò no previst en aquestes bases, i per a l'adequada interpretació d'aquestes.
  
Tots els membres del tribunal tindran veu i vot, inclòs el secretari, que actuarà, també, com a vocal.
  
En cada sessió del tribunal, podran participar-hi els membres titulars presents en el moment de la constitució d'aquest i si hi estan absents, els suplents, sense que puguen substituir-se entre si en la mateixa sessió.
  
Si, constituït el tribunal i iniciada la sessió, s'absenta el president, aquest designarà, entre els vocals concurrents, aquell que el substituirà durant l'absència.
  
A efectes d'assistència, el tribunal que actue en aquestes proves tindrà la categoria primera prevista en l'article 30 del Reial Decret 462/2002, de 24 de maig.
  
Setena. Calendari de les proves
  
La data, l'hora i el lloc de començament de les proves selectives s'anunciarà únicament en el Butlletí Oficial de la Província de València.
  
Una vegada començades les proves selectives, no serà obligatòria la publicació dels anuncis successius de la resta d'exercicis i de les incidències en el Butlletí Oficial de la Província. Aquests anuncis els haurà de fer públic el tribunal al local on s'hagen realitzat les proves anteriors i al tauler d'anuncis de l'ajuntament, amb una antelació de 12 hores, si es tracta del mateix exercici, o de 48 hores, si es tracta d'un nou.
  
L'ordre d'actuació dels aspirants en els exercicis que no puguen realitzar-se conjuntament serà el determinat prèviament per la Generalitat Valenciana per a la selecció del seu personal, segons l'últim sorteig realitzat, al qual es refereix l'article 10.3 del Decret 33/1999, de 9 de març, del Consell de la Generalitat Valenciana.
  
Els aspirants seran convocats en crida única, excepte casos de força major degudament justificats i considerats lliurement pel tribunal. La no-presentació d'un aspirant, quan siga cridat a qualsevol dels exercicis obligatoris, determinarà automàticament la pèrdua del dret a participar en el mateix exercici i en els successius, per la qual cosa quedarà exclòs del procés selectiu.
  
El tribunal podrà requerir, en qualsevol moment, que cadascun dels aspirants acredite la seua identitat, a l'efecte de la qual hauran d'anar proveïts del document nacional d'identitat.
  
Entre l'acabament d'un exercici i el començament del següent haurà de transcórrer un termini mínim de 72 hores i màxim de 45 dies naturals.
  
Huitena. Desenvolupament de les proves selectives
  
Els exercicis de l'oposició seran els següents:
  
Primer. De coneixement del temari. Obligatori i eliminatori
  
Consistirà en el desenvolupament, per escrit, durant un temps màxim de tres hores, d'un tema de caràcter general triat per l'aspirant entre dos proposats pel tribunal. Aquest guardarà relació amb els continguts del programa que figura en l'annex I: matèries comunes. Una vegada conclosa la prova, els exercicis s'introduiran en un sobre tancat i quedaran sota la custòdia del Tribunal Qualificador, que cridarà individualment els opositors per a la lectura de l'exercici. El tribunal podrà formular preguntes o sol·licitar aclariments sobre els temes exposats.
  
Segon. De coneixement del temari. Obligatori i eliminatori
  
Consistirà a desenvolupar, per escrit, durant un temps màxim de tres hores, tres temes, prèviament determinats pel tribunal entre els compresos en l'annex II: matèries específiques, un per cada una de les parts en què es divideix aquest annex. Una vegada conclosa la prova, els exercicis s'introduiran en un sobre tancat i quedaran sota la custòdia del Tribunal Qualificador, que cridarà individualment els opositors per a la lectura de l'exercici. El tribunal podrà formular preguntes o sol·licitar aclariments sobre els temes exposats.
  
Tercer. De caràcter pràctic. Obligatori i eliminatori
  
Consistirà a resoldre per escrit, en un temps màxim de quatre hores, un supòsit pràctic de caràcter jurídic, triat per l'aspirant entre dos proposats pel tribunal. Els supòsits es referiran a matèries administratives pròpies de les funcions assignades als tècnics de l'administració general, encara que limitat a les matèries de dret administratiu general i de règim local.
  
Els aspirants podran portar i emprar textos legals durant el desenvolupament d'aquesta prova. No s'admetrà ni l'ús de comentaris doctrinals, ni de llibres de consulta i de jurisprudència, ni de formularis; no obstant això, cabrà utilitzar tant les edicions d'ús comú comprensives de textos legals, encara que incorporen notes a peu de pàgina o breus referències jurisprudencials, com fulls impresos de bases de dades de legislació, sempre que no incorporen comentaris doctrinals ni jurisprudència.
  
Quart. De coneixement del valencià. Obligatori i no eliminatori
  
Consistirà a traduir, per escrit, un text proposat pel tribunal, del castellà al valencià. La duració màxima d'aquest exercici serà d'una hora.
  
Novena. Qualificació i valoració dels exercicis
  
El primer exercici serà qualificat de 0 a 10 punts; serà necessari obtenir un mínim de 5 punts per superar-lo. Es valorarà, fonamentalment, la capacitat i la formació general, la claredat d'idees, la precisió i el rigor en l'exposició, i la qualitat d'expressió escrita.
  
El segon exercici serà qualificat de 0 a 30 punts; s'haurà d'obtenir un mínim de 15 punts per superar-lo. Es valorarà la comprensió dels coneixements específics sobre la matèria del tema, la claredat, l'ordre d'idees i la capacitat de síntesi de l'aspirant.
  
El tercer exercici serà qualificat de 0 a 10 punts; caldrà obtenir un mínim de 5 punts per superar-lo. Es valorarà la capacitat d'anàlisi i l'aplicació raonada dels coneixements teòrics en la resolució dels problemes pràctics plantejats.
  
El quart exercici serà qualificat de 0 a 10 punts. Es valorarà la capacitat de comprensió, l'expressió i la gramàtica de la llengua valenciana.
  
Per a declarar que els aspirants han superat, o no, els exercicis eliminatoris, el tribunal actuarà d'acord amb el que prevé l'article 26.4 de la Llei 30/1992, de 26 de novembre. No obstant això, per a determinar la qualificació en els exercicis no eliminatoris i la qualificació dels aspirants que hagen superat, o no, segons la regla anterior, els exercicis eliminatoris, el tribunal determinarà la qualificació de cada exercici per la suma de les puntuacions dels membres assistents d'aquest, dividides pel nombre d'aquests. S'hauran de rebutjar, a aquest efecte, totes les puntuacions màximes i mínimes quan hi haja una diferència de 4 punts o més entre una i l'altra. Servirà, si és el cas, com a punt de referència, la puntuació màxima obtinguda i, en cap cas, els aspirants que hagen superat la prova podran obtenir una puntuació inferior a la requerida per superar-la, o, els aspirants que no l'hagen superada, no podran obtenir una puntuació que arribe a la requerida per superar-la.
  
Acabades les qualificacions de cada exercici, el mateix dia en què s'adopten els acords corresponents, s'exposaran al tauler d'anuncis i als altres llocs que assenyalen les lleis.
  
De conformitat amb el que preveu l'article 4.5 del Decret 33/1999, del Consell de la Generalitat Valenciana, la relació d'aspirants que hagen superat les proves es formarà amb aquells que realitzaren tots els exercicis obligatoris i superaren els que tenien caràcter eliminatori; se sumarà per a cadascun d'ells les puntuacions obtingudes en tots els exercicis. L'esmentada relació començarà amb l'aspirant que haja obtingut, d'aquesta manera, la puntuació total més alta i finalitzarà, si és el cas, quan el nombre d'inclosos en ella coincidisca amb el nombre de llocs convocats. Si el nombre d'aspirants relacionats d'aquesta manera fóra inferior al de places convocades, les no cobertes es declararan desertes. El tribunal no podrà declarar aprovats més aspirants que el total de places a cobrir en la convocatòria (total 2).
  
El tribunal elevarà a l'Alcaldia la proposta de nomenament com a funcionari en pràctiques, a favor de l'aspirant aprovat. Així mateix, es faculta el tribunal per a proposar a l'ajuntament la constitució d'una borsa per a possibles interinatges, integrada per aquells que no aprovaren però que, a judici del tribunal, hagen demostrat la seua qualificació durant el procés selectiu.
  
Desena. Presentació de documents
  
L'aspirant proposat presentarà, al Servei de Recursos Humans de l'ajuntament, durant el termini de 20 dies naturals, comptats a partir de la publicació de la llista d'aprovats, els documents que acrediten que reuneix les condicions per a prendre part en l'oposició, i que són:
  
1. Certificat de naixement, expedit pel Registre Civil corresponent, fotocòpia del document nacional d'identitat, o passaport, que es presentarà juntament amb l'original per a la compulsa.
  
2. Còpia autentificada o fotocòpia del títol exigit, que haurà d'anar acompanyada de l'original per a la seua compulsa.
  
3. Certificat del Registre Central de Penats i Rebels, referit a la data de terminació de les proves selectives.
  
4. Declaració jurada de no trobar-se sotmés en causa d'incapacitat.
  
5. Declaració acreditativa dels serveis mèdics municipals de no patir cap malaltia o defecte físic que impossibilite l'exercici normal de la funció.
  
6. Declaració jurada de no haver estat separat, per mitjà d'expedient disciplinari, del servei de qualsevol de les administracions públiques, ni de trobar-se inhabilitat per a l'exercici de funcions públiques.
  
7. Declaració de l'interessat de no exercir cap lloc o activitat en el sector públic, delimitat per l'article primer de la Llei 53/1984. Així mateix, haurà d'indicar que no realitza cap activitat privada incompatible o subjecta a reconeixement d'incompatibilitat.
  
Davant de la impossibilitat, degudament justificada, de presentar els documents expressats, podrà acreditar-se que es reuneixen les condicions exigides en la convocatòria, per mitjà de qualsevol mitjà de prova admissible en dret.
  
Aquell que, durant el termini fixat i tret dels casos de força major, degudament acreditats, no presente la documentació, o de l'examen d'aquesta es deduïra que no té tots o algun dels requisits assenyalats, no podrà ser nomenat funcionari de carrera. A més a més, totes les seues actuacions quedaran anul·lades, sense perjudici de la responsabilitat en què haguera incorregut per falsedat.
  
El nomenat, prèvia formulació del jurament o promesa a què es refereix l'art. 32.c) del Text Refós de la Llei de la Funció Pública Valenciana, haurà de prendre possessió, com a funcionari en pràctiques, durant el termini de 20 dies, comptats a partir del següent en què li siga notificat el nomenament. Si no pren possessió durant el termini assenyalat, sense causa justificada, s'entendrà que renuncia als drets sobre la plaça i no obtindrà la condició de funcionari.
  
L'aspirant proposat serà nomenat per l'Alcaldia funcionari en pràctiques, durant un període de tres mesos. L'avaluació del període de pràctiques correspondrà al tribunal de selecció, a proposta d'una comissió composta per l'Alcalde, el cap del Servei de Recursos Humans, el cap del servei respectiu i el regidor-delegat de Recursos Humans. L'esmentada comissió emetrà un informe motivat sobre la qualificació d'apte o no apte en el període de pràctiques, i el lliurarà al tribunal, perquè procedisca a l'avaluació pertinent i es pronuncie sobre la proposta definitiva de nomenament. A aquest efecte, el tribunal podrà practicar les proves que considere necessàries per poder fonamentar la decisió.
  
Els declarats no aptes quedaran eliminats i no seran nomenats funcionaris de carrera.
  
Des del moment de la presa de possessió, els aspirants que resulten nomenats per a ocupar les places, quedaran sotmesos al règim d'incompatibilitats prevista en la legislació vigent.
  
Onzena. Incidències
  
El tribunal queda autoritzat per resoldre els dubtes que es presenten i adoptar els acords necessaris per al bon ordre del procés selectiu en tot allò no previst en aquestes bases.
  
Dotzena. Recursos
  
Contra la present convocatòria, les bases i tots els actes administratius que siguen dictats en el seu desenvolupament i que posen fi a la via administrativa, cabrà el recurs potestatiu de reposició, en el termini d'un mes des de la publicació de la present convocatòria en el Butlletí Oficial de la Província, sense perjudici de la impugnació directa davant de la jurisdicció contenciosa administrativa, durant el termini de dos mesos, comptats a partir de l'endemà de la referida publicació, d'acord amb la Llei 30/1992, de 26 de novembre, en la redacció donada per la Llei 4/1999, de 13 de gener.
  
Contra els actes del Tribunal Qualificador, de conformitat amb el que preveu l'article 114 de la Llei 30/1992, de 26 de novembre, en la redacció donada per la Llei 4/1999, de 13 de gener, es podrà interposar el recurs d'alçada. Aquest s'interposarà davant de l'esmentat tribunal o davant de l'Alcaldia-Presidència, en el termini d'un mes, si l'acte fóra exprés, i de tres mesos, si no ho fóra.
  
Tretzena. Publicació
  
Les presents bases de la convocatòria per a la provisió de places vacants es publicaran en el Butlletí Oficial de la Província de València i en el Diari Oficial de la Generalitat Valenciana; el seu extracte, en el Boletín Oficial del Estado.
  
ANNEX I
  
Temari
  
Matèries comunes
  
Tema 1. La Constitució Espanyola de 1978. Significat i classes. La Constitució Espanyola. Estructura i contingut essencial. Procediment de reforma.
  
Tema 2. La llei. Concepte i caràcters. Les lleis estatals. Lleis ordinàries i orgàniques. Normes del govern amb força de llei. Els tractats internacionals com a norma de dret intern.
  
Tema 3. Les relacions entre l'ordenament estatal i els ordenaments autonòmics. Lleis estatals i autonòmiques. Legislació bàsica, bases, legislació i execució.
  
Tema 4. Les fonts del dret administratiu. El reglament. La potestat reglamentària: titularitat, formació i fonament. El procediment d'elaboració dels reglaments. Eficàcia del reglament. Control dels reglaments il·legals i efectes de l'anul·lació d'aquests.
  
Tema 5. L'ordenament comunitari. Formació i caràcters. Tractats i dret derivat. Directives i reglaments comunitaris. Dret comunitari i dret dels països membres.
  
Tema 6. El títol preliminar de la Constitució. Els principis constitucionals: l'Estat social i democràtic de dret. Els valors superiors en la Constitució Espanyola: llibertat, igualtat, solidaritat i pluralisme polític. Unitat, dret a l'autonomia i solidaritat territorial.
  
Tema 7. Partits polítics: origen i classes. Tractament en la Constitució. Formació. Organització i funcionament. Dissolució. Els sindicats de treballadors i les associacions d'empresaris. Tractament Constitucional. Organització i funcionament. Dissolució.
  
Tema 8. Els drets i els deures fonamentals, les llibertats públiques i els principis rectors de la política social i econòmica en la Constitució Espanyola. La protecció i suspensió dels drets fonamentals. La protecció jurisdiccional dels drets fonamentals de la persona. El recurs d'empara davant del Tribunal Constitucional i davant de la jurisdicció ordinària.
  
Tema 9. La Corona. Les funcions del Rei. La ratificació.
  
Tema 10. El Poder Legislatiu. Les Corts Generals. Composició, elecció i dissolució. Atribucions. Regulació i funcionament de les Cambres: els reglaments parlamentaris. Òrgans de control dependents de les Corts Generals: El Defensor del Poble i el tribunal de Comptes, els seus assimilats en les comunitats autònomes.
  
Tema 11. El Poder Executiu. El Govern en el sistema constitucional espanyol. La Llei del Govern. La designació i la remoció del president del Govern. Les funcions del president del Govern. El Govern: composició i funcions.
  
Tema 12. L'Administració Pública en la Constitució. La regulació de l'administració en la Llei del Règim Jurídic de les Administracions Públiques i del Procediment Administratiu Comú. Les relacions interadministratives i els principis d'aquestes.
  
Tema 13. Els conceptes d'Administració Pública i de Dret Administratiu. La submissió de l'administració al Dret. El principi de legalitat. Potestats administratives. Potestat discrecional i reglada. La denominada ciència de l'administració. L'activitat administrativa privada.
  
Tema 14. L'administrat. L'interessat. Concepte i classes. La capacitat de l'interessat i les seues causes modificatives. Col·laboració i participació dels ciutadans amb l'administració.
  
Tema 15. Els drets públics subjectius. L'interés legítim. Altres situacions jurídiques de l'administrat.
  
Tema 16. L'acte administratiu. Concepte. Elements. Classes. Requisits: la motivació i la forma.
  
Tema 17. L'organització administrativa. La potestat d'organització. Els òrgans administratius. Concepte i classes. Consideració especial dels òrgans col·legiats.
  
Tema 18. Els principis de l'organització administrativa. Competència, jerarquia i coordinació. Descentralització. Autonomia i tutela.
  
Tema 19. La potestat sancionadora: concepte. Principis de l'exercici de la potestat sancionadora. El procediment sancionador.
  
Tema 20. L'expropiació forçosa. Subjectes, objecte i causa. El procediment general. Garanties jurisdiccionals. La reversió expropiatòria.
  
Tema 21. La responsabilitat de l'administració Pública. Els pressupostos de responsabilitat. Danys indemnitzables. L'acció i el procediment administratiu en matèria de responsabilitat.
  
Tema 22. L'Administració General de l'Estat. La Llei d'Organització i de Funcionament de l'administració General de l'Estat i la normativa de desplegament d'aquesta. L'estructura departamental i els òrgans superiors. L'Administració perifèrica de l'Estat.
  
Tema 23. El sistema espanyol de control de la constitucionalitat de les lleis. Sistemes comparats de control de constitucionalitat de les lleis a Europa.
  
Tema 24. L'economia i la hisenda en la Constitució espanyola. El model econòmic constitucional. Principis constitucionals en matèria de finançament autonòmic i local.
  
Tema 25. La Hisenda Local en la Constitució. El règim jurídic de les Hisendes locals: criteris inspiradors del sistema de recursos i principis pressupostaris.
  
Tema 26. Règim jurídic de recaptació de les entitats locals. El procediment de recaptació en període voluntari. El procediment de constrenyiment.
  
Tema 27. Inspecció de tributs. Funcions i facultats. Actuacions inspectores. Infraccions i sancions tributàries. Procediment d'inspecció tributària. La inspecció de recursos no tributaris.
  
Tema 28. Participació dels municipis i províncies en els tributs de l'Estat. La cooperació de l'Estat en les inversions de les entitats locals. Els fons de la Unió Europea per a les entitats locals.
  
Tema 29. El crèdit local. Naturalesa jurídica. Finalitat i duració. Competències. Límits i requisits per a la concertació d'operacions de crèdit. Modificacions de crèdit: concepte, classes i tramitació.
  
Tema 30. Les fases d'execució del pressupost. La liquidació pressupostària: confecció i aprovació. Els romanents de crèdit, el resultat pressupostari i el romanent de tresoreria.
  
Tema 31. El control intern i extern de l'activitat economicofinancera de les entitats locals i dels ens que depenen d'aquesta. El tribunal de Comptes i la Sindicatura de Comptes: funcions i composició.
  
Tema 32. La comptabilitat de les entitats locals. Principis generals. Les Instruccions de Comptabilitat per a l'administració Local. L'agrupació comptable de pressupostos tancats. La comptabilitat no pressupostària de tresoreria. Moviments interns de tresoreria. El compte general de les entitats locals. El compte dels organismes autònoms i de les societats mercantils locals.
  
Tema 33. Els sistemes polítics i la distribució territorial del poder; les formes d'organització territorial de l'Estat. El cas espanyol: evolució i situació actual.
  
Tema 34. Característiques de l'Estat autonòmic. Les formes d'accés a l'autonomia en la Constitució espanyola. Els Estatuts d'Autonomia.
  
Tema 35. L'organització politicoinstitucional i administrativa de les comunitats autònomes. El sistema de la distribució de competències entre l'Estat i les comunitats autònomes. Les relacions entre l'Estat i les comunitats autònomes.
  
Tema 36. La Comunitat Autònoma Valenciana. L'Estatut d'Autonomia d'aquesta. Institucions d'autogovern. Competències autonòmiques. L'Administració local en l'Estatut. Procediment de reforma de l'Estatut.
  
Tema 37. El nou sistema de finançament de les comunitats autònomes; referència especial a la Comunitat Valenciana.
  
Tema 38. El municipi. Història. Classes d'ens municipals en el dret espanyol; referència especial a les mancomunitats.
  
Tema 39. L'autonomia local. Antecedents històrics i doctrinals. L'autonomia local en la Constitució: la doctrina de la garantia institucional.
  
Tema 40. Les competències municipals: sistema de determinació. Competències pròpies, compartides i delegades. Els serveis mínims.
  
Tema 41. Competències municipals en matèria de medi ambient. El control d'activitats. Gestió de residus urbans. Legislació autonòmica valenciana. La Llei 37/2003, de 17 de novembre, del Soroll.
  
Tema 42. Dret d'accés a la documentació pública en l'administració local. Les noves tecnologies en l'administració Local.
  
Tema 43. El sistema electoral local. Causes d'inelegibilitat i d'incompatibilitat. Elecció dels regidors i alcaldes. La moció de censura i la qüestió de confiança en l'àmbit local. El recurs contenciós electoral.
  
Tema 44. La província en el règim local. La regulació constitucional de la província. Organització i competències de la província.
  
Tema 45. La iniciativa pública econòmica de les entitats locals i la reserva de serveis. El servei públic en les entitats locals. Els modes de gestió. Especial referència a la concessió de serveis i a l'empresa pública local. El consorci.
  
Tema 46. La Carta Europea de l'Autonomia Local. Contingut. Posició i significació en l'ordenament jurídic espanyol.
  
Tema 47. L'Administració Institucional en l'àmbit estatal, autonòmic i local. Origen, tipologia i règim jurídic.
  
Tema 48. Els òrgans consultius de l'Estat i de la Comunitat Autònoma Valenciana. Especial consideració del Consell d'Estat i del Consell Consultiu Jurídic de la Comunitat Valenciana. El tribunal Constitucional en la Constitució i en la Llei orgànica d'aquesta. Composició, designació, organització i funcions.
  
Tema 49. La gestió de recursos humans. Grups, lideratge, motivació, cultura administrativa, comunicació i interrelació.
  
Tema 50. La nova gerència pública. La dificultat d'implantació en l'administració espanyola. La possibilitat d'aplicació als governs locals, d'acord amb l'actual ordenament jurídic.
  
Tema 51. Instruments de planificació de recursos humans públics. Selecció, formació i avaluació dels recursos humans públics.
  
Tema 52. El personal al servei de les administracions públiques. Sistemes comparats. La funció pública: principis constitucionals i regulació estatutària.
  
Tema 53. Règim jurídic de la funció pública local. Els funcionaris amb habilitació de caràcter nacional. Atribucions, estructura, selecció i provisió. La resta de personal al servei de les entitats locals: atribucions, estructura i provisió.
  
Tema 54. Les transformacions de la gestió pública contemporània: la nova gestió pública. Principis i tècniques. El ciutadà com a client. L'ètica en la gestió pública.
  
Tema 55. Anàlisi de polítiques públiques. Concepte. Classes. Els actors que intervenen en els processos d'elaboració i d'aplicació de polítiques públiques.
  
Tema 56. La planificació estratègica. Concepte i característiques essencials. Les tècniques. L'aplicació als governs locals.
  
Tema 57. Els processos d'elaboració i de posada en pràctica de polítiques públiques. Fases: la identificació dels problemes, la formulació de les polítiques, la presa de decisions i la posada en pràctica. L'avaluació de les polítiques públiques. Continuïtat i finalització de les polítiques públiques.
  
Tema 58. Les polítiques públiques locals a l'Espanya democràtica. Etapes: de la superació del dèficit d'equipaments a les polítiques de desenvolupament local. Caracterització, importància i instruments de les polítiques de desenvolupament local.
  
Tema 59. La Unió Europea: origen i evolució. Institucions comunitàries; organització i competències. El Comité de les Regions. La Unió Econòmica i Monetària.
  
Tema 60. El Consell d'Europa: institucions i organització. El Congrés de Poders Locals i Regionals d'Europa. La cooperació i l'associacionisme internacional de les entitats locals.
  
Tema 61. Evolució històrica de la legislació urbanística espanyola. El marc constitucional de l'urbanisme. La Sentència del Tribunal Constitucional 61/1997. Competències de l'Estat, de les comunitats autònomes i de les entitats locals, en matèria d'urbanisme.
  
Tema 62. La Carta Europea d'Ordenació del Territori. Els Plans d'acció territorial en àmbit de la Comunitat Valenciana.
  
Tema 63. El patrimoni municipal del sòl.
  
ANNEX II
  
Matèries específiques
  
Part primera: Dret administratiu general
  
Tema 64. L'eficàcia dels actes administratius: el principi d'autotutela declarativa. La notificació: contingut, termini i pràctica. La notificació defectuosa. La publicació. La demora i retroactivitat de l'eficàcia.
  
Tema 65. La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu. La revisió d'actes i disposicions per la mateixa administració: supòsits. L'acció de nul·litat, procediment, límits. La declaració de lesivitat. La revocació d'actes. La rectificació d'errors materials o de fet.
  
Tema 66. La iniciació del procediment administratiu: classes, esmena i millora de sol·licituds. Presentació de sol·licituds, escrits i comunicacions. Termes i terminis: còmput, ampliació i tramitació d'urgència. Ordenació. Instrucció: intervenció dels interessats, prova i informes.
  
Tema 67. Acabament del procediment. L'obligació de resoldre. Contingut de la resolució expressa: principis de congruència i de no agreujament de la situació inicial. La terminació convencional. La falta de resolució expressa: el règim del silenci administratiu. El desistiment i la renúncia. La caducitat.
  
Tema 68. La coacció administrativa: el principi d'autotutela executiva. L'execució forçosa dels actes administratius: mitjans i principis d'utilització. La via de fet.
  
Tema 69. Recursos administratius: principis generals. Actes susceptibles de recurs administratiu. Regles generals de tramitació dels recursos administratius. Classes de recursos administratius.
  
Tema 70. La jurisdicció contenciosa administrativa: la capacitat per a ser part, la capacitat processal i la legitimació. L'activitat administrativa impugnable. Els pressupòsits processals de l'activitat. La pretensió processal administrativa.
  
Tema 71. El procediment contenciós administratiu en primera o única instància: iniciació del procés, demanda i contestació, prova, vista i conclusions.
  
Tema 72. La sentència contenciosa administrativa: concepte, termini per a dictar sentència, els requisits formals de la sentència, classes i efectes. Recursos contra sentències. L'execució de sentències.
  
Tema 73. Àmbit d'aplicació del Text Refós de la Llei de Contractes de les Administracions Públiques. Contractes administratius típics, especials i privats. Requisits per a contractar amb l'administració.
  
Tema 74. Actuacions relatives a la contractació: plecs de clàusules administratives i de prescripcions tècniques, perfeccionament i formalització dels contractes, prerrogatives de l'administració, actuacions administratives preparatòries dels contractes, tramitació dels expedients de contractació, adjudicació dels contractes.
  
Tema 75. Execució i modificació dels contractes. Extinció dels contractes. Cessió dels contractes i subcontractació.
  
Tema 76. El contracte d'obres: preparació, procediments d'adjudicació, d'execució, de modificació i d'extinció. Execució de les obres per la mateixa administració.
  
Tema 77. El contracte de concessió d'obra pública: actuacions prèvies, adjudicació, execució de les obres, drets i deures del concessionari, extinció.
  
Tema 78. El contracte de gestió de serveis públics: actuacions preparatòries, procediments i formes d'adjudicació, d'execució, de modificació, d'efectes i d'extinció.
  
Tema 79. El contracte de subministrament: procediments i formes d'adjudicació, d'execució, de modificació i d'extinció.
  
Tema 80. El contracte de consultoria i d'assistència i dels serveis: procediment i forma d'adjudicació, d'execució, de modificació, compliment i resolució.
  
II. Part segona: Règim local
  
Tema 81. La potestat reglamentària de les entitats locals: Reglaments i ordenances. Procediment d'elaboració. El Reglament Orgànic
  
Tema 82. El Municipi: concepte i elements. El terme municipal. Alteracions de termes municipals. La població municipal. El Padró d'Habitants.
  
Tema 83. L'organització municipal aplicable a l'Ajuntament de Gandia: òrgans necessaris i òrgans complementaris. Els grups polítics.
  
Tema 84. Règim de sessions i acords dels òrgans de govern local aplicable a l'Ajuntament de Gandia. Actes i certificats.
  
Tema 85. Drets, deures i situacions administratives dels funcionaris públics locals. Retribucions dels funcionaris públics locals.
  
Tema 86. Règim d'incompatibilitats i règim disciplinari dels funcionaris públics locals
  
Tema 87. Les formes d'activitat de les entitats locals. La intervenció administrativa local en l'activitat privada. Les llicències i autoritzacions administratives: classes. L'activitat de foment.
  
Tema 88. Els béns de les entitats locals: Règim jurídic aplicable. Classes. Béns de domini públic. Béns patrimonials.
  
Tema 89. Prerrogatives i potestats de les entitats locals en relació amb els béns d'aquestes.
  
Tema 90. Règim urbanístic de la propietat del sòl en la legislació estatal: principis generals. Classificació del sòl.
  
Tema 91. Règim del sòl no urbanitzable. Sòl no urbanitzable comú i d'especial protecció. Drets i deures dels propietaris en aquest tipus de sòl.
  
Tema 92. Drets i deures dels propietaris en sòl urbà i en sòl urbanitzable.
  
Tema 93. El Pla General Municipal. Concepte. Documentació. Procediment d'aprovació i modificació
  
Tema 94. L'ordenació estructural: determinacions. Xarxa primària de dotacions públiques: concepte i diferències amb l'ordenació estructural. Reserves de sòl per a dotacions públiques de la xarxa primària. Classificació de les dotacions públiques de la xarxa primària.
  
Tema 95. L'ordenació detallada: concepte i diferències de l'ordenació estructural i detallada. Determinacions de l'ordenació detallada.
  
Tema 96. Planejament de desenvolupament: tipus de plans. Funció, determinacions i documentació. Tramitació i aprovació. Publicació, vigència i efectes. Modificació.
  
Tema 97. Les àrees de repartiment: definició i funcions. Les àrees de repartiment en sòl urbà i en sòl urbanitzable. L'aprofitament. Tipus.
  
Tema 98. Unitats d'execució: concepte, classes, procediment per a la delimitació i criteris d'aquesta.
  
Tema 99. La reparcel·lació forçosa: actuacions preparatòries. Contingut del projecte de reparcel·lació. Procediment per a l'aprovació d'un projecte de reparcel·lació. Reparcel·lació voluntària: tramitació i efectes.
  
Tema 100. La cèdula d'urbanització: concepte, supòsits d'atorgament, contingut i procediment. Els projectes d'urbanització: concepte, contingut, documentació i tramitació.
  
Tema 101. Programes per al desenvolupament d'actuacions integrades: concepte i documentació. L'activitat municipal en el procés de formació i d'aprovació dels programes d'actuació integrada. Breu referència al programa per a actuacions aïllades.
  
Tema 102. Expropiacions per raó d'urbanisme. Supòsits indemnitzatoris: indemnització per alteració del planejament; per alteració del planejament amb llicència en vigor; per limitacions singulars; altres supòsits indemnitzatoris.
  
III. Part tercera: Hisenda pública local
  
Tema 103. Els recursos dels municipis en el marc del Text Refós de la Llei Reguladora de les Hisendes Locals. La imposició i l'ordenació de tributs, i l'establiment de recursos no tributaris.
  
Tema 104. La gestió i liquidació de recursos dels municipis. La revisió en via administrativa dels actes dictats en matèria d'hisendes locals.
  
Tema 105. L'Impost sobre Béns Immobles. Naturalesa i fet imposable. Exempcions. Subjecte passiu. Base imposable. Base liquidable. Quota, meritació i període impositiu. Gestió cadastral i gestió tributària.
  
Tema 106. L'Impost sobre Activitats Econòmiques. Naturalesa i fet imposable. Exempcions. Subjecte passiu. Quota tributària: les tarifes. Període impositiu i meritació. Gestió censal i gestió tributària.
  
Tema 107. L'Impost sobre Vehicles de Tracció Mecànica. Naturalesa i fet imposable. Exempcions i bonificacions. Subjecte passiu. Quota. Període impositiu i meritació. Gestió.
  
Tema 108. L'Impost sobre Construccions, Instal·lacions i Obres. Naturalesa i fet imposable. Subjecte passiu. Base imposable, quota i meritació. Gestió.
  
Tema 109. L'Impost sobre l'Increment de Valor dels Terrenys de Naturalesa Urbana. Naturalesa i fet imposable. Subjecte passiu. Base imposable i quota. Meritació. Gestió.
  
Tema 110. Les taxes. Els preus públics. Les contribucions especials.
  
Tema 111. El Pressupost General de les entitats locals. Estructura pressupostària. Elaboració i aprovació: especial referència a les bases d'execució del pressupost. La pròrroga del pressupost.